ગુજરાત વિશે કહીંએ તેટલું ઓછું છે. ગુજરાતે અનેક અડચણો વચ્ચે વિકાસની એવી ગાથા લખી કે આજે દેશના દરેક રાજ્યને ગુજરાતના વિકાસ મોડલને ફોલો કરવાની જરૂર રહે છે. જોકે રાજ્યના વિકાસમાં જેટલો ફાળો અન્ય બાબતોનો હોય છે, તેટલી જ મહત્વની ભૂમિકા રાજ્યના એક છેવાડાને બીજા છેવાડા સાથે કે પછી એક ગામને બીજા ગામ સાથે જોડાલા રસ્તાઓનો પણ હોય છે. જો માર્ગ વ્યવસ્થા સારી નહીં હોય તો તમે ગમે તેટલી વ્યાપારિક કુશળતા ધરાવો વિકાસની બાબતે ઇચ્છિત પરિણામ નહીં મેળવી શકો. બીજી રીતે કહીંએ તો આપણે કાર લઇને કોઇ યાત્રા પર નિકળ્યા હોઇએ ત્યારે પણ જો રસ્તો સારો ના હોય તો આપણને ડ્રાઇવિંગ કરવાની મજા નથી આવતી અને જો સારો રોડ હોય તો આપણે આરામદાયક મુસાફરીની સાથોસાથ આપણી યાત્રાને વધુ યાદગાર બનાવી લેતા હોઇએ છીએ.